### Beslutning

Anbefales.

Stephan Friis (Frit Borgerligt Fællesskab) stemmer imod.

### Sagsfremstilling

## Resume og sagens baggrund

Der er afsat i alt 21,15 mio. kr. på investeringsoversigten til at etablere et springcenter i Høng. Der blev frigivet 1,0 mio. kr. på Kommunalbestyrelsens møde den 24. april 2024. Dermed udgør restrådighedsbeløbet 20,15 mio. kr. Der skal træffes beslutning om at give en anlægsbevilling på 2,0 mio. kr. finansieret af restrådighedsbeløbet.

## Indstillinger

Direktøren indstiller, at der gives en anlægsbevilling på i alt 2,0 mio. kr. finansieret af rådighedsbeløbet i 2025 til supplerende forundersøgelser, rådgivning og fortsat projektering i forbindelse med etableringen af et springcenter i Høng.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

På investeringsoversigten er der i årene 2024, 2025 og 2026 afsat i alt 21,15 mio. kr. til at  etablere et springcenter i Høng. Springcentret skal etableres i samarbejde med Høng Gymnastikforening.

Der søges nu om en anlægsbevilling på i alt 2,0 mio. kr. finansieret af rådighedsbeløbet i 2025 til supplerende forundersøgelser, rådgivning og den videre projektering.

## Økonomiske konsekvenser

Der er et rådighedsbeløb i 2025 på 15,35 mio. kr. til at etablere et springcenter i Høng.

Restrådighedsbeløbene vil herefter udgøre 13,35 mio. kr. i 2025 og 4,80 mio. kr. i 2026. I alt 18,15 mio. kr.

[adresse] bemærkninger er indarbejdet i sagen.